OzLabs/hebrew-wiki-articles huggingface dataset:
דבון אלן

דבון אלן (באנגלית: Devon Allen; נולד ב-12 בדצמבר 1994) הוא אתלט אמריקאי, שלוש פעמים אלוף ארצות הברית (2014, 2016 ו-2018) בריצת 110 מטר משוכות.

==ביוגרפיה==
אלן נולד ברנטון, וושינגטון. בשנים 2014–2016 שיחק פוטבול בעמדת התופס בנבחרת אוניברסיטת אורגון.

===2014===
====אלוף ארצות הברית====
באליפות המכללות שנערכה ביוג'ין, אורגון ביוני 2014 זכה אלן במדליית זהב בריצת 110 מטר משוכות בתוצאה של 13.16 שניות. שבועיים לאחר מכן, באליפות ארצות הברית שנערכה בסקרמנטו, קליפורניה בסוף יוני הוא זכה במדליית זהב בריצת 110 מטר משוכות בתוצאה של 13.16 שניות.

===2016===
במבחנים האמריקאים לאולימפיאדת ריו דה ז'ניירו (2016) שנערכו ביוג'ין, אורגון ביולי 2016 זכה במדליית זהב בריצת 110 מטר משוכות בשיא אישי חדש של 13.03 שניות ונכלל במשלחת האמריקאית למשחקים. במשחקים עצמם הוא סיים חמישי בתוצאה של 13.31 שניות.

===2021===
במבחנים האמריקאים לאולימפיאדת טוקיו זכה במדליית כסף בריצת 110 מטר משוכות בתוצאה של 13.10 שניות, אחרי גרנט הולוואי (12.96 שניות) ולפני דניאל רוברטס (13.11 שניות) ובמשחקים האולימפיים עצמם סיים רביעי בתוצאה של 13.14 שניות.

===2022===
באפריל 2022 חתם על חוזה בפילדלפיה איגלס. ב-12 ביוני קבע בריצת 110 מטר משוכות שיא אישי חדש ותוצאת השנה בעולם של 12.84 שניות המדרגת אותו שלישי בכל הזמנים.

==שיאים אישיים==
===אצטדיון===
* ריצת 100 מטר: 10.20 שניות (2022)
* ריצת 200 מטר: 20.52 שניות (2018)
* ריצת 110 מטר משוכות: 12.84 שניות (2022)

==קישורים חיצוניים==

קטגוריה:רצי משוכות אמריקאים
קטגוריה:שחקני פוטבול אמריקאים
קטגוריה:שחקני פוטבול: תופסים
קטגוריה:אתלטים באולימפיאדת ריו דה ז'ניירו (2016)
קטגוריה:אמריקאים שנולדו ב-1994
קטגוריה:רצים אמריקאים באולימפיאדת טוקיו (2020)
קטגוריה:בוגרי אוניברסיטת אורגון
נמל התעופה הבין-לאומי כריסטיאנו רונאלדו

נמל התעופה הבין-לאומי כריסטיאנו רונאלדו (בפורטוגזית: Aeroporto de Cristiano Ronaldo) הוא נמל תעופה באיי מדיירה (סמוך לערים סנטה קרוש ופונשל)<ref></ref>. 

נקרא בעבר "נמל התעופה סנטה קטרינה" ו"נמל התעופה מדיירה", וידוע באופן בלתי רשמי כ"נמל התעופה פונשל".

נמל התעופה נפתח באופן רשמי ב-18 ביולי 1964. הטיסה הראשונה שנחתה בו הייתה של חברת התעופה טאפ פורטוגל, שנשאה 80 נוסעים<ref></ref>. 

ב-23 ביולי 2016 שונה שמו של נמל התעופה מ"נמל התעופה מדיירה" ל"נמל התעופה כריסטיאנו רונאלדו", על שם כוכב הכדורגל כריסטיאנו רונאלדו, יליד פונשל<ref></ref>.

== תאונות ותקריות ==
* ב-5 במרץ 1973 התרסק לתוך הים מטוס קרוול של חברת התעופה אביאקו בעת ניסיון נחיתה שם. בהתרסקות נהרגו 3 אנשי הצוות של המטוס.
* ב-19 בנובמבר 1979 התרסקה טיסה TP425 של טאפ פורטוגל לתוך חוף ים בעת ניסיון נחיתה כושל. המטוס עלה באש, ו-131 מתוך 164 נוסעים ואנשי צוות נהרגו.
* ב-18 בדצמבר 1979 התרסקה טיסה 730 של SA de Transport Aérien לתוך הים בעת ניסיון נחיתה כושל. 36 מתוך 52 נוסעים ואנשי צוות נהרגו.

==קישורים חיצוניים==

* 

==הערות שוליים==

קטגוריה:פורטוגל: תעופה
רונאלדו
קטגוריה:מדיירה
השערת ליטלווד

במתמטיקה, השערת ליטלווד היא השערה הנקראת על שם המתמטיקאי האנגלי ג'ון אדנזור ליטלווד אשר שיער אותה בשנת 1930. ההשערה עוסקת בקירובים דיופנטים של מספרים, ומנוסחת כך: לכל שני מספרים ממשים α ו-β מתקיים:
:<math>\liminf_{n\to\infty} \ n\,\Vert n\alpha\Vert \,\Vert n\beta\Vert = 0</math>
כאשר <math>\Vert \,\Vert</math> מסמל את המרחק מהמספר השלם הקרוב ביותר.
==הגדרה שקולה==
בהינתן זוג מספרים ממשים α ו-β, נסתכל על הנקודה (α,β) ועל הסדרה הבאה:
:(2α,2β), (3α,3β), ....
לכל נקודה כזו נסתכל על הנקודת הסריג, על ידי מכפלת המרחק הקו הקרוב ביותר עם ערך שלם בקואורדינטת ה-x במרחק מהקו הקרוב ביותר עם ערך שלם בקואורדינטת ה-y. המרחק הזה לא יהיה גדול מ-1/4. ההשערה אומרת כי קיימת תת-סדרה שמתכנסת בקצב של (o(1/n.

== תוצאות ==
על ידי שימוש בשיטות ארגודיות, הצליחו המתמטיקאים אילון לינדנשטראוס, מנפרד אינסידלר ואנטול קאטוק, להוכיח שלכמעט כל α,β ההשערה נכונה. למעשה הם אף הראו שמימד האוסדורף של כל הזוגות שאינם מקיימים את התוצאה הוא 0.

== ראו גם ==
* קירוב דיופנטי

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תורת המספרים
קטגוריה:בעיות פתוחות בתורת המספרים
טובה רוטמן

יושבים: [[שרה אהרנסון ויוסף לישנסקי, עומדים: טובה רוטמן וניסן רוטמן, ספטמבר 1917|שמאל|]]
טובה רוטמן (15 בפברואר 1893 – 20 בינואר 1974) הייתה בת למייסדי זכרון יעקב. שותפה במחתרת ניל"י וחברתה הטובה של שרה אהרנסון.

== ביוגרפיה ==
טובה נולדה במושבה זכרון יעקב לאיטה אסתר (לבית כץ) ושמעון גלברג (שהיו ממייסדי המקום). למדה בבית הספר במושבה וגילתה כישרון מוזיקלי ולכן נשלחה ב-1910 ללמוד, יום בשבוע, בבית ספר למוזיקה בניהולה של שולמית רופין (רעייתו של ארתור רופין). לאחר נישואי אחותה, שרה הינדה גלברג, לצבי אהרנסון החלה לבקר בבית אהרנסון ויצרה קשר חברות מיוחד עם שרה אהרנסון. קשר נוסף יצרה טובה עם אחיה של שרה, אלכסנדר אהרנסון. כשזה נסע ב-1915 לקהיר וארצות הברית (יחד עם רבקה אהרנסון) מסר את אקדחו האישי לטובה וזו מסרה אותו לשרה אהרנסון.

בינואר 1916 צורפה טובה למחתרת ניל"י (בהמלצת שרה). תחילה עסקה בהעתקת ידיעות מתוך מסמכי צבא רשמיים שנלקחו מהצבא הטורקי. בהמשך נשלחה למשימות מעקב אחר פעילות הצבא הטורקי והגרמני בארץ (רכבות, טייסות וכו'). ב-1917 נשלחה טובה לדמשק והביאה משם תיק מסמכים חשובים לבריטים. עם גילוי המחתרת נתפסה טובה בבית הוריה בזכרון יעקב ב-2 באוקטובר 1917 על ידי כוח צבאי טורקי בפיקודו של פואד חסן בק. היא נכלאה בבית כלא בנצרת ותמורת חלק מתכשיטיה, שנמסרו למפקד הטורקי, נמנעו ממנה העינויים שהיו מנת חלקם של אסירי המחתרת האחרים. בדצמבר 1917 נשפטו, היא וניסן רוטמן, למאסר בכלא חאן אל בשה בדמשק (טובה נשפטה ל-6 חודשים וניסן לשנתיים). ביוני 1918 שוחררה מהכלא וחזרה לארץ ישראל.

בהגיעה לארץ ישראל שמעה את הסיפור על סופה של המחתרת כולל את מותה של שרה שירתה בעצמה באקדחו של אלכסנדר אהרנסון שמסרה לה טובה 3 שנים קודם לכן.

רוטמן הלכה לעולמה ב-1974 בזכרון יעקב.

== משפחתה ==
טובה הכירה את בעלה לעתיד, ניסן רוטמן מחדרה, כשבא לבקר (עם חברו אבשלום פיינברג) בבית אהרונסון. היא נישאה לו ב-1917 בזמן שהיו כלואים בדמשק. לזוג נולדו 3 ילדים: אבשלום ושרה (על שם הרוגי המחתרת) והדסה. לאחר מספר שנים נפרדה מבעלה.

== לקריאה נוספת ==
* שרה ורמי בן ראובן, נשים עבריות בדמשק, הוצאת אריאל, 2010, פרק "טובה רוטמן – האסירה מהח'אן", עמודים 79–91

== קישורים חיצוניים ==

* 
* [http://www.nili-museum.org.il/%D7%97%D7%91%D7%A8%D7%99-%D7%A0%D7%99%D7%9C%D7%99/#tova טובה רוטמן גלברג], באתר "מוזיאון ניל"י"

== הערות שוליים ==

קטגוריה:אנשי ניל"י
קטגוריה:זכרון יעקב: אישים
קטגוריה:לוחמות המחתרות
קטגוריה:לוחמי המחתרות
קטגוריה:אישים הקבורים בזכרון יעקב
קטגוריה:ישראליות שנולדו ב-1893
קטגוריה:ישראלים שנולדו ב-1893
קטגוריה:ישראליות שנפטרו ב-1974
קטגוריה:ישראלים שנפטרו ב-1974
קלווין מרפי

קלווין ג'רום מרפי (באנגלית: Calvin Jerome Murphy; נולד ב-9 במאי 1948) הוא כדורסלן עבר אמריקאי ששיחק בליגת ה-NBA בין השנים 1970–1983. חבר היכל התהילה של הכדורסל מאז שנת 1993.

לכל אורך הקריירה שיחק עבור קבוצת סן דייגו/יוסטון רוקטס, וממוצעיו הכוללים הם 17.9 נקודות, 2.1 ריבאונדים, 4.4 אסיסטים ו-1.5 חטיפות למשחק. חרף קומתו הנמוכה יחסית לכדורסלן (1.75 מטר), היה מרפי אחד השחקנים המלהיבים של תקופתו, בהיותו שחקן מהיר, זריז, אתלטי ובעל יכולת קליעה מצוינת.

==נעורים ומכללות==
מרפי נולד בעיר נורווק שבקונטיקט, ובמקביל להצלחתו בכדורסל הצטיין כלהטוטן סטאף. בשנת 1963, בגיל 15, זכה באליפות קונטיקט בלהטוטנות סטאף, וכשנה לאחר מכן הוזמן להופיע בתערוכה העולמית של ניו יורק. בשנות בגרותו המשיך להופיע כלהטוטן, ובשנת 1977 אף זכה באליפות טקסס בלהטוטנות סטאף, בעודו שחקן כדורסל מצליח ומוכר ביוסטון רוקטס.

בשנת 1967 החל מרפי ללמוד באוניברסיטת ניאגרה שבמדינת ניו יורק. בשלוש עונותיו כשחקן קבוצת הכדורסל של האוניברסיטה קלע ממוצע של 33.1 נקודות למשחק, ונבחר שלוש פעמים לאחת מחמישיות העונה בליגת המכללות. בעונת 1969/1970, האחרונה שלו כשחקן מכללות, הוביל מרפי את קבוצתו להופעה ראשונה אי פעם בטורניר אליפות המכללות, ואף להעפלה היסטורית לשלב "16 הגדולות" (Sweet Sixteen).

==קריירה מקצועית==
מרפי נבחר בבחירה ה-18 של דראפט ה-NBA לשנת 1970, על ידי קבוצת סן דייגו רוקטס. בעונת הרוקי שלו קלע מרפי 15.8 נקודות בממוצע למשחק ונבחר לחמישיית הרוקיז של העונה, ובסיום העונה עבר מועדון הרוקטס לעיר יוסטון שבטקסס. ב-13 עונותיו במדי הרוקטס היה מרפי אחד השחקנים המובילים בקבוצה, לצד הפאוור פורוורד רודי טומג'נוביץ', עמו שיתף פעולה במשך 11 עונות. בעונת הצטרף לרוקטס הסנטר מוזס מלון, שבעונת עזר לקבוצה להעפיל לגמר ה-NBA. בסדרת הגמר התמודדה יוסטון מול בוסטון סלטיקס, והפסידה לה בתוצאה 4-2.

בכל אחת מ-13 עונותיו ב-NBA היה מרפי אחד מעשרת קלעי העונשין המדויקים בליגה, ובעת פרישתו דורג שני בתולדות ה-NBA עם 89.2% קליעה מקו העונשין (ראשון היה ריק בארי עם 90.0%). כמו כן, בעת פרישתו הוביל מרפי את הרוקטס במספר רב של קטגוריות סטטיסטיות כגון מספר משחקים (1,002), דקות משחק (30,607), נקודות (17,949), אסיסטים (4,402) וחטיפות (1,165) בקבוצה.

==לאחר הפרישה==
ב-17 במרץ 1984 הרוקטס הוציאו לגמלאות את גופייתו של מרפי, עם המספר '23', ובשנת 1993 הוצג מרפי כחבר בהיכל התהילה של הכדורסל. מאז פרישתו ממשחק ממשיך מרפי למלא תפקידים שונים במועדון הרוקטס, בעיקר כפרשן בשידורי משחקי הקבוצה בטלוויזיה.

למרפי 14 ילדים מתשע נשים שונות. בשנת 2004 הואשם בגין ניצול מיני של חמש מבנותיו, אך בהמשך בוטלו כל ההאשמות נגדו.

==קישורים חיצוניים==

==הערות שוליים==

קטגוריה:פרשני כדורסל אמריקאים
קטגוריה:כדורסלני אוניברסיטת ניאגרה
קטגוריה:כדורסלני סן דייגו רוקטס
קטגוריה:כדורסלני יוסטון רוקטס
קטגוריה:משתתפי משחק האולסטאר של ה-NBA
קטגוריה:היכל התהילה של הכדורסל: כדורסלנים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ב-NBA שגופייתם הופרשה
קטגוריה:חברי היכל התהילה של כדורסל המכללות
קטגוריה:בחירות דראפט של סן דייגו רוקטס
קטגוריה:קונטיקט: כדורסלנים
קטגוריה:אמריקאים שנולדו ב-1948
מרומית

מרומית (שם מדעי: Chlidonias) הוא סוג עוף ימי ממשפחת השחפיתיים. הן נבדלות מהשחפיות במספר מאפיינים: מעופן איטי ובעל תנודות, כנפיהן רחבות וקצרות יותר, זנבן קצר ומעט ממוזלג. המרומיות ניזונות מליקוט חרקים מפני המים ובמהלך תעופה זריזה וממעטות באיסוף דגים בצלילה. 

==מינים==
* מרומית שחורה (Chlidonias niger)
* מרומית לבנת כנף (Chlidonias leucopterus)
* מרומית לבנת לחי (Chlidonias hybrida), בעבר hybridus
* מרומית שחורת חזית (Chlidonias albostriatus), הנפוצה בניו זילנד - בעבר סווגה בסוג שחפית (Sterna).

3 המינים הראשונים נמצאים בישראל. 

==קישורים חיצוניים==

קטגוריה:בעלי חיים שתוארו ב-1822
קטגוריה:טקסונים שתוארו בידי קונסטנטין סמואל רפינסק
קטגוריה:שחפיתיים
אפקט השוט

הדגמה של אפקט השוט
הדגמה: השפעת אפקט השוט על גורמים שונים בשרשרת האספקה לאורך זמן

אפקט השוט (לפעמים נקרא "אפקט שוט השור" או "אפקט שוט הפר") הוא תופעה בתחום הלוגיסטיקה שבה תנודות בביקושים של לקוחות הקצה הופכת לתנודה ההולכת וגדלה בביצועי שרשרת האספקה ככל שמתקרבים לראשיתה.

== גורמים ==
את הגורמים לתופעה ניתן לחלק לארבע קבוצות גורמים עיקריות:
* הזמנות יתר - לקוחות מזמינים כמויות גדולות (מעבר לביקוש השוטף) כתוצאה מציפייה למחסור או כתוצאה מאספקות לא יציבות.
* מחזוריות בהזמנות - בעיקר מחזוריות בהזמנת כמויות גדולות, ואז הפוגות.
* תנודות מחיר חדות - שינוי חד במחיר הגורם ללקוחות להזמין כמויות קטנות או גדולות מהרגיל.
* שינויים תכופים בתחזיות המכירה.

== תוצאות ==
* הגדלת מלאי זמין או הגדלת מלאי ביטחון תיתכן לכל אורך שרשרת האספקה
* ייצור לא יעיל או ייצור מלאי לא נחוץ על פי מדיניות החזקת המלאי המקובלת
* חוסר מוצר זמין למכירה בנקודות הקצה של שרשרת האספקה וכתוצאה מכך הפסד מכירה (ירידה בהכנסות).

== לקריאה נוספת ==
*סא"ל דן טחנאי, [https://www.maarachot.idf.il/2017/%D7%92%D7%99%D7%9C%D7%99%D7%95%D7%A0%D7%95%D7%AA/%D7%9E%D7%A2%D7%A8%D7%9B%D7%95%D7%AA-475-474/%D7%90%D7%A4%D7%A7%D7%98-%D7%A9%D7%95%D7%98-%D7%94%D7%A4%D7%A8/ אפקט "שוט הפר"], מערכות 475-474, 21.02.2018
<div style="direction: ltr;">

*

*

</div>

==קישורים חיצוניים==

קטגוריה:לוגיסטיקה
קרל סקוטי

[[גנרל-פלדמרשל אויגן ופלדמרשל-לויטננט קרל סקוטי (יושבים מאחור), 1917]]
קרל סקוטי (בגרמנית: Karl Scotti; נולד ב-3 במרץ 1862 באימפריה האוסטרית – מת ב-7 בפברואר 1927 בקלגנפורט, אוסטריה) היה מפקד בכיר בצבא האוסטרו-הונגרי במלחמת העולם הראשונה.

==ביוגרפיה==
===תחילת דרכו===
קרל סקוטי נולד ב-3 במרץ 1862, והתגייס לצבא האוסטרו-הונגרי. ב-25 בנובמבר 1905 הוא הועלה לדרגת אוברסט, ובאפריל 1906 מונה לראש מטה הקורפוס השלישי ופיקד עליו עד מרץ 1911, עת קיבל פיקוד על קיבל פיקוד על הדיוויזיה החמישית. ב-12 במאי 1911 הועלה לדרגת גנרל-מיור.

===מלחמת העולם הראשונה===

עם פרוץ מלחמת העולם הראשונה, הוא היה מפקד הדיוויזיה החמישית, שנכללה במסגרת הארמייה הראשונה של ויקטור דנקל, ונפרסה בחזית המזרחית. הוא השתתף עם הדיוויזיה שבפיקודו בקרב קרשניק, וב-12 באוגוסט 1914 הוא הועלה לדרגת לוטננט-פילדמרשל. הוא פיקד על הדיוויזיה החמישית עד אוקטובר של אותה שנה, עת הועבר לחזית האיטלקית. לאחר מכן הוא מונה כראש המטה של "קבוצת ארמיות רוהר", שתפקידה היה להגן על הגבול הדרום-מערבי והאדמות ההיסטוריות של האימפריה האוסטרו-הונגרית מגראץ עד אינסברוק. ב-18 ביולי 1916 הוא קיבל פיקוד על הארמייה העשירית אשר נפרסה בחזית האיטלקית. באפריל 1917 הוא מסר את הפיקוד על הארמייה לאלכסנדר פון קרובטין.

סקוטי הועבר לפקד על הקורפוס ה-15, ופיקד עליו בהצטיינות במהלך קרב קפורטו, שלאחריו הועלה ב-19 בנובמבר 1917 לדרגת גנרל חיל הרגלים. במהלך שנת 1918 הוא פיקד על הקורפוס ה-15 במהלך קרב הנהר פיאווה וקרב ויטוריו ונטו. הוא פיקד על הקורפוס עד אוקטובר של אותה שנה.

===אחריתו===
עם סיום המלחמה פרש סקוטי מהצבא. הוא מת בעיר קלגנפורט שבאוסטריה ב-7 בפברואר 1927 והוא בן 64.

==קישורים חיצוניים==

* [http://www.oocities.org/veldes1/scotti.html קרל סקוטי] באתר המוקדש לקצינים אוסטריים 
* [http://www.weltkriege.at/Generalitaet/03%20General/General_der_Infanterie/Scotti/scotti_kurz.htm קרל סקוטי] באתר weltkriege 
* [http://1914ww.ru/biograf/bio_s/skotti.php קרל סקוטי] באתר 1914ww 

קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי ארמיות בצבא אוסטרו-הונגריה במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:ילידי 1862
קטגוריה:נפטרים ב-1927
קורפוס הפאנצר ה-40 (ורמאכט)

קורפוס הפאנצר ה-40 (בגרמנית: XXXX. Panzerkorps) היה קורפוס שריון של הורמאכט במהלך מלחמת העולם השנייה.

==היסטוריה==
===הקמת הקורפוס===
הקורפוס הוקם בליבק ב-26 בינואר 1940 בשם "הקורפוס ה-40", והועמד תחת פיקוד גאורג שטומה.

===המערכה על צרפת===
במהלך המערכה על צרפת נותר הקורפוס בעתודת קבוצת ארמיות A, והוא לחם רק במהלך השלב השני של המערכה.

===המערכה בבלקן===
באביב 1941 השתתף הקורפוס בפיקודו של שטומה במערכה בבלקן, כחלק מהארמייה ה-12, ואף לחם במהלך המערכה על יוון.

===מבצע ברברוסה===
בתחילת מבצע ברברוסה, היה הקורפוס חלק מעתודת הOKH כחלק מהארמייה השנייה, ובמהלך הקרב על מוסקבה לחם הקורפוס כחלק מארמיית הפאנצר הרביעית.

===החזית המזרחית===
ב-9 ביולי 1942 הוסב הקורפוס לקורפוס פאנצר, והועמד תחת פיקוד הארמייה השישית, ולאחר מכן תחת פיקוד ארמיית הפאנצר הראשונה, כחלק מקבוצת ארמיות דרום, ולחם עימה במהלך הקרב על קווקז. ב-20 ביולי מונה לאו גייר פון שוופנבורג למפקד הקורפוס, לאחר ששטומה הודח בעקבות גנבת מסמכים סודיים ממפקדת הקורפוס. ב-30 בספטמבר 1942 מונה גוסטב פהן למפקד הקורפוס, וב-13 בנובמבר מונה כמחליפו זיגפריד הנריצי. ב-1 באוקטובר 1943 מונה פרדיננד שרנר למפקד הקורפוס, ובינואר 1944 הועבר הקורפוס תחת פיקוד הארמייה השישית במסגרת קבוצת ארמיות דרום. ב-31 בינואר 1944 מונה אוטו פון קנובלסדורף למפקד הקורפוס, ובמרץ הועבר הקורפוס תחת פיקוד הארמייה השמינית. באוגוסט 1944 הועבר הקורפוס תחת פיקוד ארמיית הפאנצר השלישית במסגרת קבוצת ארמיות מרכז, וב-1 בספטמבר חזר זיגפריד הנריצי לפקד על הקורפוס, ופיקד עליו במהלך הקרבות בשלזיה עד סוף המלחמה כחלק מארמיית הפאנצר הרביעית ומהארמייה ה-17.

==מפקדים==
* גאורג שטומה (26 בינואר 1940 - 5 באוקטובר 1941)
* הנס צורן (5 באוקטובר 1941 - 13 באוקטובר 1941)
* גאורג שטומה (13 באוקטובר 1941 - 20 ביולי 1942)
* לאו גייר פון שוופנבורג (20 ביולי 1942 - 30 בספטמבר 1942)
* גוסטב פהן (30 בספטמבר 1942 - 13 בנובמבר 1942)
* זיגפריד הנריצי (13 בנובמבר 1942 - 1 באוקטובר 1943)
* פרדיננד שרנר (1 באוקטובר 1943 - 15 בנובמבר 1943)
* הרמן באלק (11 בנובמבר 1943 - 11 בנובמבר 1943)
* היינריך אברבאך (15 בנובמבר 1943 - 26 בנובמבר 1943)
* פרדיננד שרנר (27 בנובמבר 1943 - 31 בינואר 1944)
* אוטו פון קנובלסדורף (31 בינואר 1944 - 1 בספטמבר 1944)
* זיגפריד הנריצי (1 בספטמבר 1944 - 8 במאי 1945)

==סדר הכוחות לאורך המלחמה==
===המערכה על צרפת===
במערכה על צרפת כלל הקורפוס את היחידות הבאות:
* הדיוויזיה ה-6
* הדיוויזיה ה-9
* הדיוויזיה ה-4
* הדיוויזיה ה-27
* הדיוויזיה ה-71
* הדיוויזיה ה-73

===המערכה בבלקן===
במערכה בבלקן כלל הקורפוס את היחידות הבאות:
* דיוויזיית הפאנצר ה-9
* חטיבת האס אס ה-1
* הדיוויזיה ה-73

===מבצע ברברוסה===
במהלך מבצע ברברוסה כלל הקורפוס את היחידות הבאות:
* הדיוויזיה הממונעת ה-60
* הדיוויזיה ה-46
* הדיוויזיה ה-93
* הדיוויזיה ה-96
* הדיוויזיה ה-98
* הדיוויזיה ה-260
* הדיוויזיה ה-94
* הדיוויזיה ה-183
* הדיוויזיה ה-73
* הדיוויזיה ה-294
* דיוויזיית הפאנצר ה-2
* דיוויזיית הפאנצר ה-5

===הקרב על מוסקבה===
במהלך הקרב על מוסקבה כלל הקורפוס את היחידות הבאות:
* דיוויזיית הפאנצר ה-2
* דיוויזיית הפאנצר ה-5
* הדיוויזיה ה-258

==קישורים חיצוניים==
* [http://www.lexikon-der-wehrmacht.de/Gliederungen/Korps/XXXXKorps.htm קורפוס הפאנצר ה-40] באתר lexikon-der-wehrmacht בגרמנית

40
40
קורפוס הפאנצר ה-76 (ורמאכט)

קורפוס הפאנצר ה-76 (בגרמנית: LXXVI. Panzerkorps) היה קורפוס שריון של הוורמאכט במהלך מלחמת העולם השנייה.

==היסטוריה==
הקורפוס הוקם בצרפת ב-9 ביוני 1943 בשם "הקורפוס ה-76", והועמד תחת פיקוד טראוגוט הר.

ב-22 ביולי 1943 הוסב הקורפוס לקורפוס פאנצר, ובספטמבר נשלח הקורפוס לאיטליה כחלק מהארמייה העשירית, בניסיון להדוף את נחיתת בעלות הברית בסאלרנו. בהמשך לחם הקורפוס בקרב מונטה קאסינו, ולאחר מכן לחם הקורפוס בקרבות השונים באיטליה כחלק מהארמייה העשירית והארמייה ה-14 לסירוגין. ב-27 בדצמבר 1944 מונה גרהרד פון שוורין לפקד על הקורפוס, וב-25 באפריל 1945 הוחלף על ידי קרל פון גראפן שפיקד על הקורפוס עד סוף המלחמה.

==מפקדים==
* טראוגוט הר (9 ביוני 1943 - 1 במרץ 1944)
* דיטריך פון קולטיץ (1 במרץ 1944 - 15 באפריל 1944)
* טראוגוט הר (15 באפריל 1944 - 23 בנובמבר 1944)
* פרידריך וילהלם האוק (23 בנובמבר 1944 - 16 בדצמבר 1944)
* טראוגוט הר (16 בדצמבר 1943 - 27 בדצמבר 1944)
* גרהרד פון שוורין (27 בדצמבר 1944 - 25 באפריל 1945)
* קרל פון גראפן (25 באפריל 1945 - 2 במאי 1945)

==סדר הכוחות==
===קרב אנציו===
בקרב אנציו כלל הקורפוס את היחידות הבאות:
* דיוויזיית הפאנצרגרנדיר ה-3
* דיוויזיית הפאנצר ה-26
* דיוויזיית הפאנצר הרמן גרינג
* הדיוויזיה ה-362
* הדיוויזיה ה-71

===הקרב על מונטה קאסינו===
בקרב על מונטה קאסינו כלל הקורפוס את היחידות הבאות:
* הדיוויזיה ה-362
* הדיוויזיה ה-715

===מתקפת האביב של בעלות הברית בצפון איטליה===
במתקפת האביב של בעלות הברית בצפון איטליה כלל הקורפוס את היחידות הבאות:
* הדיוויזיה הטורקסטנית ה-162
* דיוויזיית היגר ה-42
* הדיוויזיה ה-362
* הדיוויזיה ה-98

==קישורים חיצוניים==
* [http://www.lexikon-der-wehrmacht.de/Gliederungen/Korps/LXXVIKorps.htm הקורפוס ה-76] באתר lexikon-der-wehrmacht בגרמנית
* [http://www.lexikon-der-wehrmacht.de/Gliederungen/KorpsPz/LXXVIPzKorps-R.htm קורפוס הפאנצר ה-76] באתר lexikon-der-wehrmacht בגרמנית
 
76
76
הקורפוס ה-101 (ורמאכט)

הקורפוס ה-101 (בגרמנית: CI. Armeekorps) היה קורפוס של הורמאכט שלחם במלחמת העולם השנייה.

==היסטוריה==
הקורפוס הוקם ב-9 בפברואר 1945, וכמפקדו מונה וילהלם ברלין. הקורפוס לחם במהלך הקרב על ברלין כחלק מהארמייה התשיעית. ב-18 באפריל הוחלף ברלין על ידי פרידריך זיקסט, שהוביל את הקורפוס בקרבות סביב ברלין, ובנסיגה לעבר האלבה עד סוף המלחמה.

==מפקדים==
* וילהלם ברלין (9 בפברואר 1945 - 18 באפריל 1945)
* פרידריך זיקסט (18 באפריל 1945 - 8 במאי 1945)

==סדר הכוחות==
===הקרב על ברלין===
במהלך הקרב על ברלין כלל הקורפוס את היחידות הבאות:
* הדיוויזיה ברלין
* הדיוויזיה דבריץ
* מפקדת הדיוויזיה ה-606

==קישורים חיצוניים==
* [http://www.lexikon-der-wehrmacht.de/Gliederungen/Korps/CIKorps.htm הקורפוס ה-101] באתר lexikon-der-wehrmacht 

קטגוריה:זירת מזרח אירופה במלחמת העולם השנייה 
101
מריה קונצ'יטה אלונסו

מריה קונצ'יטה אלונסו (בספרדית: María Conchita Alonso; נולדה ב-29 ביוני 1957) היא שחקנית וזמרת ונצואלית.

==ביוגרפיה==
מריה קונצ'יטה אלונסו נולדה בסיינפואגוס, קובה, ב-29 ביוני 1957, לריקרדו אלונסו ולקונצ'יטה בוסטיו. משפחתה עברה לוונצואלה כשהייתה בת חמש, ב-1962, לאחר המהפכה הקובנית. 

היא חוותה את הניסיון הראשון שלה בשואו ביזנס כאשר זכתה בתחרות יופי לנוער ב-1971. ארבע שנים לאחר מכן, ב-1975, נבחרה למקום השני במיס ונצואלה. בתחרות מיס עולם באותה שנה נבחרה למקום השביעי כשעלתה לגמר.

== קריירה ==
ב-1979 הוציאה את אלבומה הראשון כזמרת וב-1984 כשיצא אלבומה "מריה קונצ'יטה" היא הפכה לכוכבת במדינות דוברות הספרדית ואף קיבלה מועמדות לפרס גראמי בקטגוריית האלבום הלטיני הטוב ביותר. 

ב-1982 שיחקה בפרק של הסדרה "אביר על גלגלים", ב-1984 שיחקה בסרט "מוסקבה על ההדסון" לצידו של רובין ויליאמס, ב-1986 שיחקה בקומדיה הרומנטית "תיגע ותלך" לצד מייקל קיטון, ב-1987 שיחקה בתפקיד הראשי בסרט "הנרדף" לצידו של ארנולד שוורצנגר וב-1988 שיחקה בסרט "צבעים" לצד רוברט דובאל, היא הייתה אחת מהשחקניות הלטיניות היחידות שהופיעו בברודוויי. 

ב-1990 שיחקה בסרט המדע בדיוני "הטורף 2" בתור הבלשית ליאונה קנטרל. ב-1994 שיחקה במיני-סדרה "טקסס", לצד פטריק דאפי. ב-1997 השתתפה בסדרה האנתולוגית של ABC "אקדח" בהפקתו של רוברט אלטמן.

ב-2002 שיחקה בסרט הקנדי-גרמני "הלב של אמריקה" לצד אליזבת מוס. בשנת 2003 שיחקה בסרט הקומדיה "לתפוס את פאפי". 

ב-2006 שיחקה את אמה של גבריאל סוליס בסדרה "עקרות בית נואשות". בשנת 2007 שיחקה בסרט האימה "המוות" (El Muerto), לצידם של וילמר ולדראמה וג'ואל מור. באותה שנה דיבבה בסרט ההנפשה "הקונדור" שיצר סטן לי, בסרט גילמה את מריה ולדז, אימו של טוני ולדז (וילמר ולדראמה).

בשנת 2009 שיחקה בסרט הדרמה "התפשטות" בכיכובו של אשטון קוצ'ר. 

בשנת 2013 כיכבה בסרט האילם בשחור-לבן "Return to Babylon", שם גילמה את דמותה של השחקנית והזמרת המקסיקנית לופה ולז. 

בשנת 2017 השתתפה בסרט הדרמה הפנמי "Beyond Brotherhood". בשנת 2018 שיחקה בקומדיה הרומנטית "מחוץ לתפריט" בכיכובה של דניה רמירז, באותה שנה גילמה נורה בטלנובלה האמריקאית "אדון השמיים" בעונתה השישית, המשודרת ברשת טלמונדו.

בשנת 2019 השתתפה בסדרת המסתורין של נטפליקס "אי מציאות" בתור אמה של גבריאלה צ'ייס (נטלי מרטינז).

== חיים אישיים ==
היא הביעה בעבר את דעתה על השלטון בקובה וכינתה את פידל קסטרו "דיקטטור". בשנת 2007 קיבלה אזרחות אמריקאית.

==קישורים חיצוניים==

קטגוריה:שחקניות קולנוע וטלוויזיה ונצואליות
קטגוריה:שחקניות תיאטרון ונצואליות
קטגוריה:זמרות ונצואליות
קטגוריה:אמניות קולומביה רקורדס
קטגוריה:אמני A&M רקורדס
קטגוריה:זוכות בתחרויות יופי
קטגוריה:משתתפות בתחרות מיס ונצואלה
קטגוריה:משתתפות בתחרות מיס עולם 1975
קטגוריה:מהגרים מקובה
קטגוריה:מהגרים מוונצואלה לארצות הברית
קטגוריה:מהגרות לארצות הברית
קטגוריה:ילידות 1957
פולינה פוריסקובה

פולינה פוריסקובה (באנגלית: Paulina Porizkova, בצ'כית: Pavlína Pořízková נהגה: "פָּבְלִינׇה פּוֹזִ'יסְקוֹבָה"; נולדה ב-9 באפריל 1965) היא דוגמנית ושחקנית צ'כית.

==ביוגרפיה==
פָּבְלִינׇה פּוֹזִ'יסְקוֹבָה נולדה בפרוסטיוב שבצ'כוסלובקיה (כיום בצ'כיה), למשפחה מרקע נוצרי. כשהייתה בת שלוש, הוריה נאלצו להימלט עם לשוודיה, עקב הפלישה של ברית המועצות לצ'כוסלובקיה. היא נשארה לגדול בחיק סבתה. רק לאחר מספר שנים בהן נאבקו ברשויות הצ'כוסלובקיות שלא התירו את איחוד משפחתה, הצליחו הוריה להתאחד עמה.

== קריירה ==
=== דוגמנות ===
ב-1980 שלח חבר של פוריצקובה שהיה צלם תמונה שלה לסוכנות הדוגמנות עלית על מנת שייתרשמו מכישוריו כצלם, אך במקום זאת התרשמו אנשי הסוכנות מתמונתה של פוריצקובה ובפוטנציאל הגלום בה והציעו לה לבוא לדגמן בפריז.

ב-1983 הופיעה לראשונה בגיליון בגדי הים של ספורטס אילוסטרייטד, ובשנים 1984–1985 הייתה על השער של המגזין.

ב-1984 הופיעה בקליפ לשיר "Drive" של להקת The Cars, שם הכירה גם את מנהיג הלהקה ריק אוקאסק לו נישאה ב-1988.

באוגוסט 1987 הופיעה על השער של פלייבוי. הופיעה על ארבע הגרסאות השונות ברחבי העולם של מגזין ווג, ועל השערים של המגזינים Elle וקוסמופוליטן. נבחרה פעמיים למקום החמישי ברשימת האנשים היפים בעולם על ידי מגזין פיפל.

דגמנה עבור מעצבים רבים וחברות אופנה שונות ובהם שאנל וכריסטיאן דיור.

בשנת 2021 צולמה בגיל 56 למגזין אופנה. חלק מהצילומים היו בעירום והיא זכתה להתעניינות רבה בעיתונות האופנה העולמית וברשתות החברתיות בעקבות כך.

=== משחק וטלוויזיה ===
ב-1993 שיחקה בסרט "חלום אריזונה" כארוסתו הפולנייה של ג'רי לואיס. ב-1996 כיכבה בקומדיה הרומנטית "הולכות על כל החופה", ובסרט הדרמה "סטייה נשית". ב-1998 שיחקה בסרט "יום חמישי" של הבמאי סקיפ וודס.

ב-2007 השתתפה בתוכנית המציאות האמריקאית "רוקדים עם כוכבים" והודחה בפרק הראשון. ב-2008 החלה לשמש כשופטת בתוכנית המציאות "הטופ מודל הבאה".

ב-2010 שיחקה בפרק בסדרה "עקרות בית נואשות".

== חיים אישיים ==
בשנת 2017 נפרדה מבן-זוגה המוזיקאי האמריקאי ריק אוקייסק. על אף פרידתם הם נותרו רשמית נשואים עד מותו בשנת 2019. לשניים נולדו שני ילדים במהלך חייהם המשותפים.

לפוריסקובה אזרחות כפולה: שוודית ואמריקאית.

==קישורים חיצוניים==

* 
* 

קטגוריה:שחקניות קולנוע וטלוויזיה צ'כיות
קטגוריה:דוגמניות צ'כיות
קטגוריה:שופטות תוכניות מציאות אמריקאיות
קטגוריה:מתחרי רוקדים עם כוכבים (ארצות הברית)
קטגוריה:מהגרים לשוודיה
קטגוריה:מהגרות לארצות הברית
קטגוריה:צ'כיות שנולדו ב-1965
יחסי יוון–קטר

יחסי יוון–קטר הם היחסים הדיפלומטיים, הרשמיים והמלאים שבין הרפובליקה ההלנית למדינת קטר.

== יחסים פוליטיים ==
היחסים שבין יוון לקטר נחשבים יחסים חמים, בין יוון לקטר נחתמים עשרות הסכמים במגוון תחומים כל שנה. למשל, הכשרת צוערים קטריים ביוון או ההסכם של התעשייה האווירית ההלנית עם ממשלת קטר. יוון מחזיקה שגרירות בדוחה אותה פתחה בספטמבר בשנת 2007. קטר מחזיקה שגרירות באתונה אותה פתחה בנובמבר אותה שנה. נשיא יוון קרולוס פפוליאס ביקר בקטר בשנת 2006. זה היה הביקור הראשון של נשיא יווני בקטר, והאמיר דאז, חמד בן ח'ליפה אאל ת'אני, ערך ביקור גומלין ביוון.

==קישורים חיצוניים==

== הערות שוליים ==
<div style="direction: ltr;">

</div>
שני בלוך

שני בלוך במרוץ הכביש ב[[אולימפיאדת ריו דה ז'ניירו (2016)|]]
שני בלוך-דוידוב (נולדה ב-6 במרץ 1979) היא רוכבת אופניים, טריאתלטית ומאמנת כושר ישראלית. אלופת ישראל בטריאתלון (1999, 2003), באופני כביש (1999, 2003, 2006), במרוץ נגד השעון (2017) ובריצות שדה (לבתי ספר תיכוניים) (1994, 1995, 1996)

== קריירה ==
בלוך נולדה בקרית ביאליק ומגיל צעיר התחרתה בסוגי ספורט שונים והתמקדה בעיקר בריצה. בצה"ל שרתה כמדריכת אימון כושר גופני בסיירת מטכ"ל. לאחר שחרורה מצה"ל שני בלוך החלה להתאמן אצל יאיר בן עמי בשנת 1998 והצטרפה לקבוצות בהן הוא אימן - חוף כרמל מגידו 1998–2000 ומגידו 2001–2004. יאיר בן עמי היה גם מאמנה הראשון של שני בענף הטריאתלון, ובענף האופניים.
בלוך זכתה באליפות ישראל בטריאתלון בשנת 1999. לאחר מכן החלה להתמקד באופני כביש וטסה לאיטליה כדי להתחרות מעט בסצנת האופניים ונשארה שם כמעט שנתיים וחצי. בשהותה באיטליה התאמנה והתחרתה בקבוצת פיגורלה דרים טים ויחד איתם השתתפה במרוצים ג'ירו ד'איטליה לנשים וסיימה במקום 25 וטור דה פראנס לנשים וסיימה במקום 18. לאחר המירוץ דחתה הצעה לחוזה ארוך בקבוצה האיטלקית וחזרה לארץ ללימודי תואר ראשון בחינוך גופני במכון ווינגייט.

בשנת 2004 ניסתה בלוך להשיג את הקריטריון לאולימפיאדת אתונה (2004) ולשם כך נדרשה לסיים בין 30 המקומות הראשונים באליפות העולם שהתקיימה בקנדה, אך היא סיימה במקום 39 ועברה להתמקד באימון כושר והרזיה.

לאחר הפסקה ארוכה מתחרויות בינלאומיות, במהלכה התחתנה וילדה שלוש בנות, חזרה בלוך להתחרות לקראת אולימפיאדת ריו דה ז'ניירו (2016). בשנת 2014 ייצגה את ישראל בפעם השנייה באליפות העולם יחד עם פז בש אך לא סיימה את התחרות עקב פציעה. היא השתתפה בתחרויות כחלק מנבחרת ישראל ויחד איתה הנבחרת זכתה בכרטיס אחד לאולימפיאדה. במירוץ טור ערד ניצחה בלוך במרוץ נגד השעון (נג"ש) ובכך גברה על חברת הנבחרת פז בש שהייתה פייבוריטית במאבק על הכרטיס הבודד. בהמשך המרוץ עקפה בש את בלוך, בכך מנעה ממנה להשיג ניקוד גבוה יותר והושעתה מהמירוץ בידי מאמני הנבחרת.

במירוץ אופני הכביש באולימפיאדת ריו סיימה את המירוץ תוך 4:02:59 שעות	ובכך הגיעה למקום ה-48.

בדצמבר 2016 נמסר כי בלוך תרכב ותשמש כדירקטור ספורט ב-2017 בקבוצה הדנית Team Virtu Pro – Véloconcept Women.

== חיים אישיים ==
שני בלוך נשואה לשי דוידוב ואם לבת ולזוג תאומות. בשנים האחרונות מתגוררת בסקוטלנד בשל עבודתו של בעלה.

== קישורים חיצוניים ==

* שני בלוך ויאיר בן עמי, [http://www.shvoong.co.il/שני-בלוך-בטור-דה-פראנס-עשר-שנים-אחרי/39209/ שני בלוך בטור דה פראנס- עשר שנים אחרי], באתר שוונג, 21 ביוני 2012
* 
* 
* 

==הערות שוליים==

קטגוריה:רוכבות אופניים ישראליות
קטגוריה:ספורטאיות אולימפיות ישראליות
קטגוריה:משתתפות ישראליות באולימפיאדת ריו דה ז'ניירו (2016)
קטגוריה:אלופות ישראל בטריאתלון
קטגוריה:רוכבות אופניים באולימפיאדת ריו דה ז'ניירו (2016)
קטגוריה:בוגרות המכללה האקדמית בווינגייט
קטגוריה:בוגרי המכללה האקדמית בווינגייט
קטגוריה:ישראליות שנולדו ב-1979
קטגוריה:ישראלים שנולדו ב-1979
מוירה שירר

מוירה שירר (באנגלית: Moira Shearer; 17 בינואר 1926 – 31 בינואר 2006) הייתה רקדנית בלט ושחקנית קולנוע בריטית. זכורה בעיקר בגלל הופעתה בסרט "נעליים אדומות".

==קורות חיים==
שירר נולדה בסקוטלנד ובגיל חמש שנים עברה עם משפחתה לעיר נדולה בצפון רודזיה (כיום בזמביה). שם החלה ללמוד בלט בהדרכתו של תלמידו של אנריקו צ'יקטי.

ב-1936 חזרה עם משפחתה לבריטניה והמשיכה בלימודי בלט. היא הצטרפה לבית הספר המלכותי לבלט בלונדון. הופעת הבכורה שלה הייתה בבלט "היפהפייה הנמה" ב-1946.

ב-1948 נבחרה למלא את התפקיד הראשי בסרט "נעליים אדומות" בתור רקדנית הבלט ויקי פייג'. היא זכתה לתהילה בינלאומית בעיקר בגלל כישורי הריקוד שלה וכן בגלל שערה האדמוני שהתאים לצבע נעליה. הסרט זכה להצלחה ביקורתית וכלכלית גדולה, וטוענים שבמשך השנים גרם לאלפי נערות לשאוף להיות בלרינות.

ב-1951 שיחקה בסרט "סיפורי הופמן" בקטעי ריקוד בעיקר. ב-1953 שיחקה בסרט "סיפור שלוש אהבות" בתור רקדנית בלט לצידו של ג'יימס מייסון. ב-1955 שיחקה בסרט "האיש שאהב אדמוניות". ב-1960 שיחקה במותחן "המציצן" בתור אחת מקרבנותיו של צלם הרוצח ומצלם את קרבנותיו. הסרט קיבל ביקורות עוינות אבל עם הזמן הפך לסרט פולחן בבריטניה.

ב-1972 הנחתה את תחרות הזמר של האירוויזיון.

==קישורים חיצוניים==

* 
* [https://www.youtube.com/watch?v=tAh06b5_Z3k מחווה למוירה שירר], באתר יוטיוב
* [https://www.youtube.com/watch?v=9sN_V_uDjd0 מוירה שירר מנחה את תחרות האירוויזיון 1972], באתר יוטיוב
* 
* 

קטגוריה:שחקניות קולנוע וטלוויזיה סקוטיות
קטגוריה:רקדניות בלט
קטגוריה:רקדניות בריטיות
קטגוריה:בלרינות
קטגוריה:רודזיה הצפונית: אישים
קטגוריה:מנחי האירוויזיון בממלכה המאוחדת
קטגוריה:בריטיות שנולדו ב-1926
קטגוריה:בריטים שנולדו ב-1926
קטגוריה:בריטיות שנפטרו ב-2006
קטגוריה:בריטים שנפטרו ב-2006
מרכז הממלכה

בורג' אל-ממלכה (בערבית: برج المملكة, בתעתיק מדויק: ברג אלממלכה. נקרא גם:مركز المملكة-מרכז הממלכה) הוא גורד שחקים בריאד שבערב הסעודית. בורג' ממלכה הוא השלישי בגובהו בערב הסעודית אחרי אבראג' אל-בית במכה ובורג' ראפאל בריאד.

בבניין ישנם קניון, בית מלון ודירות מגורים. השליש העליון של הבניין בנוי בצורה פרבולה הפוכה, ושני קצותיה מקושרות באמצעות מעבר מקורה באורך של 56 מטר. המעבר המקורה פתוח למבקרים, וניתן להגיע אליו במעלית, שמוחלפת במעלית נוספת המובילה לפתח המעבר.

שטחו של הבניין הוא 100,000 מ"ר, וקיימים בו מקומות חנייה עבור 3,000 רכבים.

==עיצוב==

המגדל תוכנן על ידי חברת האדריכלות האמריקאית Ellerbe Becket במיזם משותף עם חברת האדריכלות וההנדסה שבסיסה בריאד Omrania and Associates .

המבנה מורכב ממגדל ומבנה היקפי הכולל שני אגפים סימטריים. התוכנית בצורת השקד והצורות המתעקלות של המגדל מעניקות למבנה צורה ייחודית המסייעת לשמור על קרירותו, כאשר הקצוות הצרים פונים מזרחה ומערבה היכן שרווח החום הוא הגדול ביותר. קיר מסך בעל ביצועים גבוהים, העשוי מזיגוג רפלקטיבי כסוף עם חיבורים תחתיים, מסייע גם הוא לשלוט על רווחי החום תוך הסתרת שלוש הקומות המכניות העיקריות ליצירת חזית חלקה.

בראש המגדל, קשת הפוכה מתפרשת על ידי גשר זכוכית שמכיל מרפסת תצפית ציבורית.<ref></ref> הפתח הגדול מאפשר לבניין להתרומם גבוה יותר ממגבלת הגובה - 30 קומות מאוכלסות - שמחייב החוקים המקומיים. העיצוב שלו נוצר בהשראת מבנים איקוניים מרחבי העולם, כולל קשת השער בסנט לואיס, גשר הנמל של סידני ומגדל אייפל.

מבסיס הבניין ועד לקומתו העליונה, מכיל המגדל 13 קומות של משרדים, 10 קומות של מלון, חמש קומות של דירות יוקרה ושטחי משרדים נוספים בחלקו העליון.

באגף המזרחי של המבנה שוכן הקניון אל-ממלאקה, הכולל יותר מ-150 חנויות המחולקות על פני שלוש מפלסים - הראשון מיועד לצעירים, השני לאופנה וריהוט, והקומה השלישית מיועדת לנשים. האגף המערבי מכיל חללי אירועים ובידור.

==קישורים חיצוניים==

* 
==הערות שוליים==

קטגוריה:ריאד: גורדי שחקים
M94

M94 (נקראת גם NGC 4736) היא גלקסיה ספירלית בקבוצת הכוכבים כלבי ציד, הנמצאת במרחק של כ-16.5 מיליון שנות אור.

== היסטוריה ==
M94 התגלתה ב-22 במרץ 1781 על ידי עוזרו של שארל מסיה, האסטרונום הצרפתי פייר מאשן. מאשן דיווח על תגליתו למסיה, שצפה בה ב-24 במרץ וצירף אותה לקטלוג מסיה כשהוא מתאר אותה כ"ערפילית ללא כוכבים" מעל קור קרולי (הכוכב α בכלבי ציד), עם מרכז בהיר מוקף בערפיליות, דומה ל-M79 אבל בהירה ויפה ממנה. ויליאם הרשל צפה ב-M94 בשנת 1787 וציין שהיא בהירה מאוד, גדולה עם גרעין זוהר בקוטר של כ-20 שניות קשת מוקף בערפיליות. ג'ון הרשל צפה בה מספר פעמים בין השנים 1827 ו-1831 וציין שהיא בהירה ועגולה ומרכזה בהיר כמו כוכב עם בהירות נראית מדרגה 8. רק ב-1918 אחרי שצולמה בחשיפה ארוכה במצפה הכוכבים ליק, התגלה המבנה הספירלי שלה על ידי הוברט קרטיס.

== תצפית ==
M94 נמצאת כ-3 מעלות מצפון-צפון-מערב לכוכב קור קרולי (α בכלבי ציד) וכ-3.25 מעלות ממזרח לכוכב β בכלבי ציד. עם בהירות נראית מדרגה 8.24 ניתן לראותה באמצעות משקפת או באמצעות טלסקופ חובבים וניתן להבחין בקלות בגרעין הבהיר יותר משאר הגלקסיה. אך במבנה הספירלי שלה ניתן להבחין רק באמצעות צילום ארוך חשיפה דרך טלסקופ מקצועי. במרחק של כ-4.75 מעלות ממזרח-צפון-מזרח לה נמצאת גלקסיית החמניה.

== תכונות ==
מסתה של M94 מוערכת בכ- מסות שמש ובאופן חריג לגלקסיות מסוגה נראה שמסתה מורכבת רק מהכוכבים והתווך הבין-כוכבי שבה ולא נראה שיש בה חומר אפל. גודלה הזוויתי של הגלקסיה הוא כ-11 דקות קשת ששקולות לקוטר של כ-55,000 שנות אור ויש בה שתי טבעות שצבען כחלחל ומתרחשת בהן יצירת כוכבים חדשים בקצב גבוה. הטבעת הפנימית היא בקוטר זוויתי של מעט יותר מדקת קשת ששקולה לקוטר של כ-5,500 שנות אור והחיצונית היא בקוטר זוויתי של כ-10 דקות קשת ששקולות לקוטר של כ-48,000 שנות אור. צילום ארוך חשיפה מראה שלמעשה טבעות אלה הן אזורים בזרועות הספירליות שבהן מתרחשת יצירת כוכבים בקצב גבוה.

M94 שייכת לקבוצת גלקסיות שנקראת על שמה קבוצת M94 או קבוצת כלבי ציד I, ומכילה בין 30 ל-40 גלקסיות, שכולן עמומות ממנה. גלקסיית החמניה שנראית קרובה אליה נמצאת למעשה במרחק יותר מכפול מ-M94 ואינה חלק מהקבוצה. M94 היא אחת מ-12 גלקסיות גדולות אשר מקיפות את הקבוצה המקומית ומכונות "מועצת הענקים", האחרות הן מאפיי 1, מאפיי 2, IC 342, גלקסיית המחוגה, גלקסיית הפסל, M64, M81, M82, M83, NGC 4945 וקנטאור A.

== קישורים חיצוניים ==

* [http://messier.seds.org/m/m094.html M94] באתר SEDS 
* 

==הערות שוליים==

94
קטגוריה:קבוצת הכוכבים כלבי ציד
94
קטגוריה:קבוצת M94
קרח 7

המבנה הגבישי של קרח 7
קרח 7 (באנגלית:Ice VII) הוא פאזה גבישית של קרח השייכת למערכת הקובייתית. הוא נוצר כאשר מים נוזליים נמצאים בלחץ של יותר מ-3 ג'יגה פסקל (שווה ערך ל-30,000 אטמוספירות) בטמפרטורת החדר; או על ידי דחיסה של מים כבדים, הנמצאים במצב צבירה קרח 6, בטמפרטורה נמוכה מ-95 קלווין.

==תכונות פיזיקליות==
קרח סטנדרטי מכונה "קרח 1<sub>h</sub>" (באנגלית: Ice I<sub>h</sub>, לפי המונחון של ברידג'מן) והוא נוצר באופן טבעי. לעומתו, סוגים אחרים של קרח - החל מקרח 2 וכלה בקרח 16 - ניתנים לייצור בתנאי מעבדה, בטמפרטורות ובלחצים שונים.
קרח 7 נחשב יציב למחצה בטווח רחב של טמפרטורות ולחצים ואילו בטמפרטורה של מעל 120 קלווין הוא הופך לקרח אמורפי בעל צפיפות נמוכה (LDA). כמו כן, לקרח 7 יש נקודה משולשת עם מים נוזליים ועם קרח 6 בטמפרטורה של 355 קלווין ובלחץ של 2.216 ג'יגה פסקל, שכן גבול ההתכה שלו נמצא מעל 715 קלווין ו-10 ג'יגה פסקל.

כמו רובן המכריע של הפאזות של הקרח (כולל קרח 1<sub>h</sub>), בתהליך יצירתו של קרח 7 סידורם של אטומי המימן משתנה. בנוסף, גם אטומי החמצן משנים את סידורם במספר מוקדים. אולם קרח 7 הוא מצב הצבירה היחיד של הקרח אשר מאפשר סידור מולקולרי באמצעות קירור פשוט; כך שבטמפרטורה נמוכה מ-273 קלווין ובלחץ של עד כ-8 ג'יגה פסקל, הוא משנה פאזה והופך לקרח 8 מסודר מולקולרית.

==היווצרות באופן טבעי==
מדענים משערים כי קרח 7 עשוי להרכיב קרקעיות אוקיינוסים בכוכבי לכת חוץ-שמשיים ובירחים המכילים מים בכמויות גדולות.
השערה זו תקפה למשל עבור טיטאן, הגדול בירחיו של שבתאי, וכן עבור כוכבי לכת חוץ-שמשיים שהתגלו כגון גליזה 436 b ו-GJ 1214 b.

==הערות שוליים==

קטגוריה:קרח
מניפסט ה-343

מניפסט ה-343 (בצרפתית: manifeste des 343; מוכר גם כמנפיסט 343 השרמוטות) הוא מניפסט שנכתב בידי הסופרת הפמיניסטית הצרפתיה סימון דה בובואר, ונחתם בידי 343 נשים שהצהירו כי עברו הפלה מלאכותית בתקופה בה הפלות היו לא חוקיות בצרפת, ובכך חשפו עצמן לסכנת מעצר. במניפסט קראו הנשים להפיכת ההפלות המלאכותיות לחוקיות, והוא התפרסם לראשונה ב-5 באפריל 1971 במגזין הצרפתי לה נובל אובזרווטר. 

המניפסט נפתח במילים "מדי שנה, כמיליון נשים בצרפת עוברות הפלות. דחיקתן לעשות הפלות בסודיות מובילה אותן לעשות זאת בתנאים מסוכנים, למרות שתחת השגחה רפואית מדובר באחד ההליכים הרפואיים הפשוטים ביותר. אנחנו משתיקים את מיליוני הנשים האלו. אני מצהירה שאני אחת מהן. אני מצהירה שעברתי הפלה. אנו דורשות את הזכות לעבור הפלה, בדיוק כפי שאנו דורשות את הזכות לגישה לאמצעי מניעה".

==השפעה==
שבוע לאחר פרסום המניפסט, הציג העמוד הראשי של השבועון שרלי הבדו, איור של הקריקטוריסט ז'אן קאבו, תחת הכותרת "מי הכניס את 343 השרמוטות ממניפסט ההפלות להריון?".
 
בהשראת מניפסט ה-343, פורסם ב-3 בפברואר 1973 מניפסט שנחתם בידי 331 רופאים שהצהירו על תמיכתם בזכות להפלות.

בשנת 2013 פורסם "מניפסט 343 המניאקים" הלועג למניפסט 343 השרמוטות, ובו קראו 343 עיתונאים, שחקנים וסלבריטאים, כולם גברים, להגן על מה שהם רואים כזכותם לצרוך מין.

==חותמות בולטות==
בין הנשים שחתמו על המניפסט ניתן למצוא את הנשים הבאות:
*סימון דה בובואר
*פרנסואז דובון
*מרגריט דיראס
*אריאן מנושקין
*ז'אן מורו
*פרנסואז סאגאן
*אנייס ורדה
*מוניק ויטיג
*סטפאן אודראן

==קישורים חיצוניים==
*[http://tempsreel.nouvelobs.com/societe/20071127.OBS7018/le-manifeste-des-343-salopes-paru-dans-le-nouvel-obs-en-1971.html מניפסט 343 השרמוטות] כפי שפורסם במקור.
*[https://web.archive.org/web/20160611012314/https://manifesto343.wordpress.com/ מניפסט 343 השרמוטות] בתרגום לאנגלית.

==הערות שוליים==

קטגוריה:סימון דה בובואר
קטגוריה:הפלה מלאכותית
קטגוריה:נשים בצרפת
קטגוריה:נשים במאה ה-20
קטגוריה:1971 בצרפת
דניאל פורטמן

דניאל פורטמן (באנגלית: Daniel Portman; נולד ב-13 בפברואר 1992) הוא שחקן סקוטי. הוא ידוע בעיקר בזכות תפקידו כפודריק פיין בסדרת משחקי הכס מבית HBO.

== קריירה ==
פורטמן שיחק מגיל 16. התפקיד הראשון שלו היה בסרט 2010's Outcast, שבו כיכב כפול. בעקבות זאת הוא שיחק באופרת הסבון הסקוטית ריבר סיטי. הסרט השני שלו היה חלק קטן מקומדיה סקוטית שנקראת The Angels' Share. ב-24 באוגוסט 2011 הוכרז שהוא ישחק כפודריק פיין בסדרת הפנטזיה משחקי הכס. הוא המשיך ללהק בתפקידו.

== פילמוגרפיה ==
=== סרט ===
{| class="wikitable sortable"
!שנה
!שם הסרט
!שם הדמות
|-
|2010
|Outcast
|פול
|-
|2012
|The Angels' Share
|צלף
|-
|2018
|In the Cloud
|מקס קבינסקי
|-
|2019
|רוברט דה ברוס
|אנגוס מקדונלד
|-
|2024
|Kill
|
|-
|TBA
|Man & Witch 
|קפטן
|}

=== טלוויזיה ===
{| class="wikitable sortable"
!שנה
!שם הסדרה
!שם הדמות
!הערות
|-
|2019-2012
|משחקי הכס
|פודריק פיין
|35 פרקים
|-
|2021
|חקירה במצולות
|גארי וולש
|3 פרקים
|-
|2022
|שיחת חירום
|אנתוני
|מיני-סדרה
|-
|2023
|מראה שחורה
|סטיוארט קינג
|פרק: "Loch Henry"
|}

=== רדיו ===
{| class="wikitable sortable"
!שנה
!שם
!תפקיד
|-
|2011
|Mclevy
|Tamggj
|}

==קישורים חיצוניים==

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בריטים שנולדו ב-1992
יוהאן פון קירכבאך אאוף לאוטרבאך

יוהאן פרדיננד פרנץ פרייהר פון קירכבך אאוף לאוטרבאך (בגרמנית: Johann Ferdinand Franz Freiherr von Kirchbach auf Lauterbach; 7 בספטמבר 1858 – 3 באוקטובר 1920) היה גנרל אוסטרו-הונגרי, שפיקד על קורפוס במלחמת העולם הראשונה, והיה המפקד הצבאי האחרון של וינה.

==ביוגרפיה==
===תחילת דרכו===
קירכבך נולד ב-7 בספטמבר 1858 בעיר "קרונשטאט" שנמצאה אז בתחומי האימפריה האוסטרית. כיום שם העיר בראשוב, והיא נמצאת בתחומי רומניה המודרנית. משפחת קירכבך הייתה משפחת אצולה מסועפת שהצמיחה מקרבה אנשי צבא רבים בצבאות גרמניים שונים. אחיו הגדול היה קרל פון קירכבך אאוף לאוטרבאך, ששרת גם הוא בצבא האוסטרי והגיע לדרגת גנרל-אוברסט. לפיכך, כחלק מהמסורת המשפחתית, הוא נכנס בגיל צעיר למכון לצוערים. מאוחר יותר הוא למד באקדמיה הצבאית הטרזיאנית, וב-24 באפריל 1879 התגייס לצבא בדרגת לויטננט. ב-1 במאי 1884 הועלה לדרגת אובר-לויטננט, וב-1 באפריל 1888 הועלה לדרגת האופטמן. ומ-1891 עד 1894 שימש כמורה לטקטיקות צבאיות באקדמיה הצבאית בוווינר נוישטאדט. ב-1 במאי 1895 הועלה לדרגת מיור, וב-1 בנובמבר 1897 הועלה לדרגת אוברסט-לויטננט. 

ב-1 בפברואר 1901 הוא הועלה לדרגת אוברסט ומונה לראש מטה הקורפוס ה-14. הוא פיקד עליו עד נובמבר 1906. ב-3 במאי 1907 הוא הועלה לדרגת גנרל-מיור, וב-18 באוקטובר 1910 קיבל פיקוד על בריגדת החי"ר ה-55. ב-29 באפריל 1911 הועלה לדרגת פלדמרשל-לוטננט, וקיבל פיקוד על הדיוויזיה השמינית בבולצאנו.

===מלחמת העולם הראשונה===

עם פרוץ מלחמת העולם הראשונה באוגוסט 1914 היה קירכבך מפקד הדיוויזיה השמינית, שנכללה במסגרת הארמייה הראשונה של ויקטור דנקל. הוא לקח חלק בקרב גליציה, ובכלל זה בקרב קרשניק וקרב לבוב. בספטמבר של אתה שנה הוא קיבל פיקוד על הקורפוס השני. ב-16 בפברואר 1915 הוא הועלה לדרגת גנרל חיל הרגלים, והשתתף בלחימה בשלזיה ובמתקפת גורליצה-טרנוב. ב-10 בינואר 1916 הועבר לכוחות המילואים, ולאחר מכן מונה לתפקיד המושל הצבאי של וינה. בתפקיד זה הוא החזיק עד סוף המלחמה.

===אחריתו===
לאחר המלחמה פרש קירכבך מהצבא. הוא מת בווינה ב-3 באוקטובר 1920, בגיל 62.

==קישורים חיצוניים==

* [http://www.oocities.org/veldes1/jkirchbach.html יוהאן פון קירכבך אאוף לאוטרבאך] באתר המוקדש לקצינים אוסטריים 
* [http://www.weltkriege.at/Generalitaet/03%20General/General_der_Infanterie/Kirchbach%20Johann/kirchbachjohann.htm יוהאן פון קירכבך אאוף לאוטרבאך] באתר weltkriege 

קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:ילידי 1858

קטגוריה:אוסטרים שנפטרו ב-1920
גיבורים (סדרת טלוויזיה ישראלית, 2016)

גיבורים היא תוכנית מציאות תיעודית ישראלית העוקבת אחר חייהם של כוחות ההצלה והביטחון. התוכנית שודרה החל מ-12 ביוני עד 31 ביולי 2016 בערוץ 10.

באוגוסט 2016 פורסם שהתוכנית חודשה לעונה שנייה, אך בהמשך בוטלה בעקבות מחלוקת בין ערוץ 10 לגיל הפקות על תקציב העונה החדשה.

== פורמט ==
התוכנית עוקבת אחר ארבעה כוחות ההצלה והביטחון שמטרת עבודתם היא להציל חיים של אחרים. התוכנית מתעדת את גיבורי הסדרה כמעט 24/7 במשך חודשים במהלך עבודתם ובמהלך חייהם הפרטיים, ומתארת את המחיר האישי שהם נאלצים לשלם בשל בחירתם במקצועות אינטנסיביים שלהם.

עלות פרק בתוכנית מוערכת ב-400 אלף שקלים.

פורמט התוכנית נמכר לצרפת וספרד, שם היא משודרת תחת השם "Héroes, más allá del deber". בנוסף, אופציות של הפורמט נמכרו בין היתר לארצות הברית, אנגליה ואיטליה.

== סקירת הסדרה ==

=== פרקים ===

{| class="wikitable ctd-nowrap-2" style="text-align: center;
|- style="font-weight:bold; background:#FD5218; color: white;"
|מספרפרק
|מקורי 
|
|מקור
|-
|1
|12 ביוני 2016
|18.4%
|
|-
|2
|19 ביוני 2016
|21.7%
|
|-
|3
|26 ביוני 2016
|16.8%
|
|-
|4
|3 ביולי 2016
|16%
|
|-
|5
|10 ביולי 2016
|13.7%
|
|-
|6
|17 ביולי 2016
|11.3%
|
|-
|7
|24 ביולי 2016
|12.7%
|
|-
|8
|31 ביולי 2016
|11.3%
|
|}

== משתתפים ==
* חלי לוי – שוטרת, קצינת יחידת סיור במשטרת אשדוד
* אלי כהן – כבאי, מפקד צוות בתחנת כיבוי אש אשקלון ודובר מחוזי
* ד"ר דרור סופר – ראש יחידת טראומה במרכז רפואי איכילוב
* אביגיל שימונוב – אחות מתאמת טראומה במרכז רפואי איכילוב
* נתי בן חמו – מפקד צוות בכב"א

== ביקורת ==
אביעד קדרון מאתר "וואלה" נתן לתוכנית ביקורת שלילית: , אך ציין לטובה את סגנון העריכה של התוכנית: .

סמדר שילוני מאתר "ynet" ביקרה את מראה התוכנית: , אך ציינה לטובה את הליהוק של המשתתפים בתוכנית.

ינאי בן גיגי מאתר "nrg" נתן לתוכנית ביקורת שלילית והגדיר אותה כ וכתב: .

== קישורים חיצוניים ==
* 
*
*
*
*
*

== הערות שוליים ==

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ עשר: תוכניות וסדרות
קטגוריה:סדרות טלוויזיה רפואיות
קטגוריה:משטרת ישראל בתרבות ובאמנות
סקיאמוניס

סקיאמוניס (בליטאית: Skiemonys; בפי יהודיה: שקומיאן) היא עיירה במחוז המשנה אניקצ'ה, שבמחוז אוטנה, בצפון-מזרח ליטא.

על פי מפקד האוכלוסין שנערך ב-2001, מונה אוכלוסיית העיירה 92 אנשים.

לעיירה עבר יהודי, היה בה בית כנסת שנבנה בתרומת יהודי מהכפר בלטושובה הסמוך ובסיוע פריץ שכן, ובשנת 1921 נמנו בעיירה 150 תושבים יהודים.

יהודי העיירה נרצחו כנראה באניקשט ב-29 באוגוסט 1941, ו' באלול ה'תש"א.

==לקריאה נוספת==
* דב ליפץ (מרכז המערכת), נתן גורן [ואחרים] (מערכת), שקומיאן (סקיאמוניס), מחוז אוטיאן בתוך: יהדות ליטא: כרך ג, ספר ב: "ישובים", תל אביב: עם הספר, תשכ"ז, עמ' 369 טורים 1–2; 2. (, תמונה 1622)
** שם, על חיסול היישוב היהודי בשקומיאן: כרך ד עמ' 372 טור 2. (, תמונה 2090)

==קישורים חיצוניים==

==הערות שוליים==

קטגוריה:מחוז אוטנה
קטגוריה:ליטא: עיירות
דניאל קופרברג

דניאל קופרברג (נולד ב-8 בדצמבר 1997) הוא כדורסלן ישראלי המשחק בעמדת הסנטר בקבוצת מכבי חיפה מהליגה הלאומית.

==ביוגרפיה וקריירה==
נולד בסנקט פטרבורג שברוסיה, וכמה חודשים לאחר לידתו אומץ על ידי משפחה מחיפה. למד בבית הספר הריאלי. שיחק בקבוצת הנערים של מכבי חיפה, ובתיכון למד בתיכון נוצרי באריזונה. עם תיכונו האמריקאי זכה באליפות המקומית ונבחר למצטיין, אך לאחר שנה שב לישראל, ואף דחה הצעות לשחק במכללות אמריקאיות דוגמת אריזונה ו-UCLA.

בשנת 2016 הוא התאמן עם שחקני ניז'ני נובגורוד, אך ויתר על חתימה בקבוצה מפני שהיה לפני צבא ובסופו של דבר חתם בקבוצה הבוגרת של מכבי חיפה ביולי 2016.

בינואר 2018, הוא האריך את חוזהו במכבי חיפה ובמקביל שיחק במסגרת חוק הכרטיס הכפול בהפועל עפולה מהליגה הלאומית.

ב-30 בדצמבר 2019 חתם לשלוש שנים בקבוצת הפועל תל אביב. ביוני 2021 חזר לשחק במכבי חיפה, הפעם לליגה הלאומית, ומונה לקפטן.

==נבחרת לאומית==
קופרברג שיחק בנבחרת העתודה של ישראל. בטורניר הכנה לאליפות אירופה 2016 נבחר למצטיין. באליפות אירופה לנבחרות עתודה בשנת 2016 הוביל קופרברג את נבחרת ישראל הן בנקודות והן בריבאונדים, אך לא הצליח להוביל את הנבחרת, שסיימה במקום ה-12, להישגים.

באליפות אירופה לנבחרות עתודה בשנת 2017, קופרברג והנבחרת זכו במדליית הכסף לאחר שהגיעו עד הגמר והפסידו לנבחרת יוון המארחת. הוא סיים את האליפות עם ממוצע של 10.7 נקודות ו-6.9 ריבאונדים למשחק.

==קישורים חיצוניים==

* 
* [http://basket.co.il/player.asp?PlayerId=10517 דף השחקן במנהלת הליגה]

==הערות שוליים==

קטגוריה:כדורסלנים ישראלים
קטגוריה:כדורסלני מכבי חיפה
קטגוריה:כדורסלני הפועל עפולה
קטגוריה:ישראלים ילידי רוסיה
קטגוריה:ישראלים שנולדו ב-1997
קטגוריה:סנטרים (כדורסל)
עונת 2012/2013 בליגת העל בכדורסל

עונת 2012/2013 בליגת העל בכדורסל הייתה העונה ה-59 של תחרות ארצית בישראל והעונה ה-13 של ליגת העל. מספר הקבוצות היה 12. לקראת הסיבוב השלישי הקבוצות חולקו לבית העליון (6 קבוצות) ולבית התחתון (6 קבוצות). לאחר שלושה סיבובים שמונה קבוצות החלו בסדרות רבע גמר של הטוב מחמישה משחקים כאשר המנצחות העפילו לסדרות חצי הגמר ומשחק הגמר. המשחק על המקום השלישי בוטל.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה הפועל אילת (ששיחקה במקום מ.כ. הבקעה) והפועל תל אביב.

העונה הסדירה החלה ב-15 באוקטובר 2012 והסתיימה ב-5 במאי 2013. העונה הסתיימה במשחק הגמר בו ניצחה מכבי חיפה את מכבי תל אביב ובכך זכתה באליפות בפעם הראשונה בתולדות המועדון.

בהתאם לתוצאות עירוני אשקלון ירדה ליגה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||27||22||5||2279||1917|| 362||49 
|-bgcolor="#ffff99" 
|2||מכבי חיפה||27||17||10||2224||2150||74||44 
|-bgcolor="#ffff99" 
|3||הפועל אילת||27||17||10||2160||2059||101||44 
|-bgcolor="#ffff99" 
|4||אליצור מכבי ברק נתניה ||27||15||12||2095 ||2065||30||42 
|-bgcolor="#ffff99"
|5||הפועל ירושלים ||27||13||14||2226 ||2204||22||40
|-bgcolor="#ffff99" |- style="border-bottom:5px solid green;"
|6||מכבי ראשון לציון ||27||12||15||2112||2145||33-||39 
|-bgcolor="#ffff99"
|7||הפועל גלבוע גליל||27||14||13||2125 ||2137||12-||41 
|-bgcolor="#ffff99" 
|8||הפועל תל אביב||27||13||14||1981 ||2027||46-||40 
|- 
|9||הפועל חולון ||27||12||15||2127 ||2144||17-||39 
|- 
|10||מכבי אשדוד ||27||11||16||2202 ||2300||98-||38 
|- 
|11||בני הרצליה||27||10||17||2210||2356||146-||37
|-bgcolor=#ffcccc 
|12||אליצור אשקלון || 27||6||21||2094||2331||237-||33
|}

==פלייאוף עליון==

==במפעלים האירופים==
{| class="wikitable plainrowheaders sortable"
|+
|-
!scope=col|מועדון
!scope=col|מפעל
!scope=col|שלב
|-
!scope=row|מכבי תל אביב
| style="text-align:center;" |יורוליג
| style="text-align:center;" |רבע הגמר
|-
!scope=row|הפועל ירושלים
| rowspan="1" style="text-align:center;" |יורוקאפ
| style="text-align:center;" |שלב הבתים
|-
!scope=row|הפועל חולון
| rowspan="1" style="text-align:center;" |יורוצ'לנג'
| style="text-align:center;" |שלב הבתים השני (טופ 16)
|-
!scope=row|הפועל גלבוע גליל
| rowspan="1" style="text-align:center;" |הליגה הבלקנית
| style="text-align:center;" |אליפות
|}

==כדורסלנים מצטיינים==
* ג'רום דייסון מהפועל חולון היה מלך הסלים עם 20.4 סלים למשחק.
* גל מקל ממכבי חיפה היה מלך הסלים הישראלי עם 13.7 סלים למשחק
* גל מקל ממכבי חיפה נבחר לשחקן העונה.

== ראו גם ==

* גביע המדינה בכדורסל 2012/2013
* גביע ווינר בכדורסל 2012/2013

==קישורים חיצוניים==
* [http://basket.co.il/history.asp?cYear=2013&lang= מידע מאתר מנהלת הליגה]

קטגוריה:2012 בישראל: כדורסל
קטגוריה:עונות בליגה העליונה בכדורסל בישראל
קטגוריה:2013 בישראל: כדורסל
קטגוריה:תחרויות כדורסל ב-2012
קטגוריה:תחרויות כדורסל ב-2013
שקודוויל

שקודוויל (, סקודווילה) היא עיר במחוז המשנה טאורגה שבמחוז טאורגה במערב ליטא.

לפני מלחמת העולם השנייה התקיימה בעיירה קהילה יהודית גדולה. ב-1950 קיבלה שקודוויל מעמד של עיר.

יהודים מיוצאי העיירה: הרב מיכל דוד שלפוברסקי, ראש ישיבת תפארת צבי; הרב יצחק קאץ ראש בית מדרש לתורת ארץ ישראל בפתח תקווה; שופט בית המשפט העליון, משה זילברג, והרב חיים שטיין מישיבת טלז.

==בשואה==
העיירה שהייתה מרוחקת כ-35 קילומטרים מהגבול הגרמני, נכבשה ביום פרוץ המלחמה, 22 ביוני 1941. מספר גברים יהודים הוצאו להורג בסוף אותו חודש. ביולי הופרדו תושבי העיירה היהודים, כ-300 גברים נרצחו באוגוסט ביער פוז'אי המרוחק 4 קילומטרים מן העיירה, באותו חודש נרצחו כ-300 נשים ביער באטוק על שפת נהר אניצ'אי. בספטמבר נרצחו כ-1,000 נשים וילדים ביער גריאבלאוקאי ליד כביש טאורגה-שקודוויל. במחצית השנייה של 1941 נערך מצוד אחר היהודים השורדים בעיירה והם הובאו לעיירה אופיינה, הם נרצחו עם יהודי אופינה בכפר פואטקלניס הסמוך לאופינה.

==לקריאה נוספת==
* דב ליפץ (מרכז המערכת), נתן גורן [ואחרים] (מערכת), שקודוויל (סקאודווילא), מחוז טאווריג בתוך: יהדות ליטא: כרך ג, ספר ב: "ישובים", תל אביב: עם הספר, תשכ"ז, עמ' 368 טורים 1–2. (, תמונה 1622)
** שם, על חיסול היישוב היהודי בשקודוויל: כרך ד עמ' 372 טורים 1–2. (, תמונה 2090)

==קישורים חיצוניים==

* 

קטגוריה:ליטא: עיירות
קטגוריה:מחוז טאורגה